SØGER  LÆRDOM  VED  LÆSNING  OG  VED  TRO 


NUMMER   24 


15.  DECEMBER  1930 


79.  AARGANG 


ZION. 

Af  Ældste  John  A.  Widtsoe  af  de  Tolvs  Raad. 


Ordet  Zion  bliver  benyttet  i  een  speciel  og  i  een  alminde- 
lig Betydning.  1  den  førstnævnte  er  det  Navnet  paa  Net  Sted, 
i  den  sidstnævnte  er  det  Betegnelsen  for  Guds  Værk  og  Guds 
Kirke.  . 

Der  er  tre  hellige  Steder,  som  bærer  Navnet  Zion.  Det 
første  er  den  By,  som  blev  bygget  af  Enok,  den  syvende  fra 
Adam.  Patriarken  Enok  prædikede,  efter  Guds  Befaling, 
Evangeliet  til  Folket  paa  sin  Tid.  De,  som  lyttede  til  hans 
Budskab,  blev  et  Folk,  som  var  saa  retfærdigt,  at  »Herren 
kom  og  boede  hos  dem«.  »Og  Herren  kaldte  sit  Folk  Zion, 
fordi  de  var  af  eet  Hjerte  og  eet  Sind  og  levede  i  Retfærdig- 
hed; og  der  fandtes  ingen  fattige  iblandt  dem.  Og  Enok  ved- 
blev sin  Prædiken  i  Retfærdighed  til  Guds  Folk.  Og  det  skete 
i  hans  Dage,  at  han  byggede  en  Stad,  som  blev  kaldt  Hellig- 
hedens Stad,  ja  Zion.«  (Mose  Bog  7:  18—19.) 

Den  berømte  By  Jerusalem  er  ogsaa  blevet  kaldt  Zion, 
skønt  denne  Benævnelse  undertiden  er  blevet  begrænset  til 
en  af  Byens  Højder.  Jerusalem  var  den  store  Hojpræst  Mel- 
kisedeks  Hjem.  Den  blev  Israels  Hovedstad  under  David,  og 
paa  en  af  dens  Høje  blev  Salomons  Tempel  bygget.  Jerusa- 
lem har  været  Skuepladsen  for  mange  hellige  Begivenheder: 

Frelseren  virkede  og  døde  der;  og  den  vil  blive  besøgt  af 
Jesus  Kristus  i  al  hans  Herlighed,  naar  han  kommer  tilbage 
til  Jorden  for  at  herske  og  regere  der.  Den  vil  blive  »Hoved- 
stad for  det  indsamlede  Israel  i  de  sidste  Dage«. 

Det  tredie  Sted,  som  bærer  Benævnelsen  Zion,  er  en  By, 
som  skal  bygges  paa  det  vestlige  Fastland,  og  som  ogsaa  vil 
blive  kendt  under  Navnet  »det  nye  Jerusalem«.  Denne  By 
vil  blive  bygget  i  Nærheden  af  den  nuværende  By  Indepen- 
dence  i  Staten  Missouri.  I  Kirkens  første  Dage  forsøgte  de 
Sidste  Dages  Hellige  at  begynde  denne  By  med  dens  Tempel, 
men  de  blev  hindret  af  deres  Fjender.  Denne  By  vil  med 
Tiden  blive  bygget,  og  den  Herre  Jesus  vil  bo  der.  »Og  den 
skal  kaldes  det  Ny  Jerusalem,  et  Fredens  Land,  en  Tilflugts- 
stad, et  Sikkerheds  Sted  for  den  Allerhøj  estes  Hellige.  Og 
Herrens  Herlighed  skal  være  der,  og  Herrens  Rædsel  skal  og- 
saa være  der,  saa  at  de  ugudelige  ikke  skal  komme  dertil,  og 
den  skal  kaldes  Zion.«  (Pagtens  Bog  45:  66 — 67.)  Naar  Her- 
rens Planer  er  gaaet  i  Opfyldelse,  vil  Enoks  Stad,  Zion,  blive 
sammensmeltet  med  det  Nye  Jerusalem. 

Disse  to  Retfærdighedens  Hovedstæder  omtales  ofte  af  de 
gamle  Profeter.  Profeten  Mika  siger:  »Fra  Zion  skal  udgaa 
Lov,  og  Herrens  Ord  fra  Jerusalem.«  (Misa  4:  2.) 

I  den  første  Tid  var  der  nogle  af  Brødrene,  som  gik  ud  fra, 
at  alle  Guds  Hellige  skulde  blive  samlet  i  disse  to  Byer,  og 
af  denne  Grund  gav  Profeten  Joseph  Smith  den  Forklaring, 
at  hele  det  amerikanske  Fastland,  Nord-  og  Sydamerika,  var 
Zions  Land,  det  vil  sige  det  Land,  hvis  Hovedstad  er  det  Nye 
Jerusalem  eller  Zion.  Idet  han  omtalte  Amerika  som  Zions 
Land,  erklærede  han  videre,  at  »hvorsomhelst  Israels  Ældster 
skal  opbygge  Herren  Kirker  og  Grene  i  Staterne,  vil  der  være 
en  Zions  Stav.«  (History  of  the  Ghurch,  B.  6,  S.  318 — 319.) 

I  den  almindelige  og  sædvanlige  Betydning  henviser  Ordet 
Zion  til  Guds  Kirke,  til  de  Retfærdiges  Forsamlinger  uanset 
Beliggenhed.  De  Aabenbaringer,  som  Profeten  Joseph  Smith 
modtog,  indeholder  talrige  Befalinger  om,  at  alle  Troende 
skal  søge  at  »fremme  og  grundfæste  Zions  Sag«.  (Pagtens 
Bog  6:  6.)  Og  dette  var  før  det  Nye  Jerusalem  var  blevet  om- 
talt eller  aabenbaret.  At  Benævnelsen  Zion  anvendes  om  de 
Retfærdige,  hvor  som  helst  de  findes,  bekræftes  af  Herrens 
Ord  til  Profeten  Joseph  Smith,  efter  at  Beliggenheden  for  det 
Nye  Jerusalem  var  blevet  bestemt:  »Derfor,  sandelig,  saa 
siger  Herren,   lader   Zion  fryde  sig,  thi   dette  er   Zion,   d  e 

rene  af  Hjertet.  Lader  derfor  Zion  glæde  sig,  medens 
alle  de  ugudelige  sørge.«  (Pagtens  Bog  98:  21.)  Lad  os  ogsaa 
erindre,  at  Herren  omtalte  Enoks  Stad  som  Zion,  fordi  »de 
var  af  eet  Hjerte  og  eet  Sind  og  levede  i  Retfærdighed.«  Som 
en  Kontrast  taler  Herren  om  »Ugudelighedens  Midte,  som  er 
det  aandelige  Babylon«,  uden  noget  som  helst  Henblik  paa 
geografisk  Beliggenhed,  men  ved  at  bruge  Navnet  Babylon 
figurligt.  (Pagtens  Bog  133:  14.) 

I  denne  almindelige  Betydning  har  de  Sidste  Dages  Hellige 
brugt  Navnet  Zion  om  Kirkens  Hovedkvarter,  først  i  Mis- 
souri og  nu  i  Salt  Lake  City  og  de  nærmeste  Omgivelser.  Og 
fjernere  Grupper,  som  ligefuldt  er  en  Del  af  Kirken,  det  vir- 
kelige Zion,  benævnes  som  Zions  Stave  og  Missioner. 

I  en  Tale  angaaende  dette  Emne  udtalte  Profeten  Brigham 
Young:  »Zion  vil  udstrække  sig,  muligvis  over  hele  denne 
Jord.  Der  vil  ikke  være  en  Afkrog  eller  et  Hjørne,  som 
ikke  vil  tilhøre  Zion.  Det  vil  alt  være  Zion.«  (Journal  of  Dis- 
courses,  B.  9,  S.  138.) 

Evangeliet  bliver  spredt  over  hele  Jorden.  Store  Skarer 
annammer  det.  Ikke  alle  kan  bo  paa  eet  Sted.  Men  under 
den  Helligaands  Ledelse  kan  alle  leve  sammen  i  Enhed,  i 
fuld  Lydighed  til  Guds  Befalinger,  og  saaledes  gøre  ethvert 
Sted  til  Zion. 

Da  Herren,  i  Kirkens  første  Dage,  talte  til  Folket  om  den 
Indsamling,  som  da  var  nødvendig,  sagde  han:  »Samler  eder 
tilsammen,  o  I  Folk  af  min  Kirke,  paa  Zions  Land,  alle  I,  der 
ikke  er  befalede  at  tøve.«  (Pagtens  Bog  133:  4.) 

Efter  Herrens  Visdom,  som  ofte  er  uransagelig  for  os,  kan 
nogle  tjene  Herren  bedst  paa  et  Sted,  andre  paa  et  andet. 
Evangeliets  Velsignelser  vil  blive  udstrakt  over  hele  Jorden 
til  alle,  som  tror,  saa  ingen  behøver  at  gaa  Glip  af  Evangeliets 
vidunderlige  Gaver  eller  Herrens  Beskyttelse. 

I  Kristi  Kirke  har  enhver  Person  Frihed  til  at  handle  og 
gøre,  som  han  selv  ser  at  være  det  bedste  efter  Herrens  Lov. 
Men  hvor  han  end  gaar,  maa  han  bære  Zion,  dets  Aand, 
Sandhed  og  Skønhed,  i  sit  Hjerte  —  saa  vil  Zion  altid  findes 
der,  hvor  Sidste  Dages  Hellige  mødes  i  helligt  Samvær.  I 
»Babylons  Midte«  er  de  »rene  af  Hjertet«  i  Zion. 

DEN  DANSKE  MISSION. 

AFLØSNINGER. 

Ældsterne  Paul  L.  Pehrson  og  Grant  L.  Petersen  er  blevet 
hæderligt  afløst  fra  deres  Arbejde  som  Missionærer  i  den 
danske  Mission  med  Tilladelse  til  at  rejse  hjem.  De  forlod 
København  den  6.  December  og  vil,  efter  en  Tur  igennem 
Tyskland  og  Frankrig,  forlade  Gherburg  den  16.  December 
med  S/S  »Leviathan«. 

Vi  ønsker  dem  en  behagelig  Hjemrejse  og  beder,  at  Her- 
ren vil  velsigne  dem  i  Fremtiden.  Holger  M    Larsen 

*  Missionspræsident. 

DØDSFALD  I  SVENDBORG. 

Broder  Søren  Pedersen  fra  Svendborg  afgik  ved  Døden  den 
24.  November  1930  og  blev  begravet  paa  Byens  Kirkegaard 
Lørdag  den  29.  November  under  stor  Deltagelse.  Tilstede  ved 
Begravelsen  var  Missionspræsident  Holger  M.  Larsen  samt 
Ældsterne  V.  Blain  Larsen  og  Claude  F.  Bird. 

Broder  Pedersen  var  født  den  23.  Juni  1848  og  har  været 
Medlem  af  Kirken  i  mange  Aar. 


DEN  NORSKE  MISJON. 

ANKOMST  OG  BESKIKKELSER. 

Med  S/S  »Hellig  Olav«  ankom  den  18.  november  følgende 
eldster  til  den  norske  mis  jon:  eldste  Axel  Martin  Arnesen  fra 
Wilford  ward  i  Grant  Stake,  Salt  Lake  City,  og  eldste 
Adolph  Martin  Nielsen  fra  Shelley  2.  ward  i  Shelley  Stake. 
Eldste  i  Arnesen  er  blitt  beskikket  til  å  arbeide  i  Bergens  di- 
strikt, og  eldste  Nielsen  er  blitt  beskikket  til  å  arbeide  i  Oslo 
distrikt. 

Vi  ønsker  disse  brødre  hjertelig  velkommen  til  den  norske 
misjon  og  nedbeder  Herrens  velsignelse  over  deres  arbeide. 

Hyrum  D.  Jensen, 
Misjonspresidenl. 

TIL  MISSIONÆRER  OG  SØSKENDE 
I  DEN  DANSKE  OG  NORSKE  MISSION. 

Kære  Brodre  og  Sostre: 
Modtag  vore  Julehilsener. 
Maa  Jule-  og  Nytaarstidens 
Aand  fylde  eders  Hjerter  med 
Glæde  og  med  Styrke  til  at  ud- 
fore de  Ting,  Livet  kræver. 

Vi  er  stolte  af  de  Sidste  Da- 
ges Hellige  i  Europa.  Det 
bedste  Bevis  paa,  at  Jesu  Kristi 
Kirkes  sande  Aand  er  tilstede 
hos  de  europæiske  Hellige,  er 
deres  aandelige  Retskaffenhed 
og  intelligente  Hengivenhed  for 
det  store  Sidste  Dages  Værk. 
Maa  det  altid  være  saaledes. 

For  ICO  Aar  siden,  i  denne 
Maaned,  sagde  Herren  til  sin  gengivne  Kirke,  som  da  kun 
var  ni  Maaneder  gammel:   »Holder  alle  de  Pagter  og  Bud, 
hvorved  I   er   forbundne,   og   jeg  vil  bringe  Himlene   til   at 
skælve  til  eders  Bedste,  og  Satan  skal  skælve,  og  Zion  skal 

fryde     sig     og    blomstre    paa 
Højene.« 

Ingen  Prof e li  er  gaaet  mere 
fuldstændig  i  Opfyldelse. 

En  Haandfuld  trofaste  Mænd 
og    Kvinder,    svage,    men    op- 
rigtige, som  var  Genstand  for 
en    Forfølgelse,    hvis    Ubarm- 
hjertighed er  uden  Sidestykke, 
har  haft  en  Fremgang  som  in- 
tet andet  Folk  i  dette  Aarhun- 
drede.     Sandhedens     Rustning 
har     modstaaet     ethvert     An- 
grebsvaaben.  Herren  har  erin- 
dret sit  Løfte,  og  Forfølgelse  er 
blevet  til  Fremgang. 
Kirken  fryder  sig  i  Dag.  Den  er  taknemlig.  Jubilæums- 
aaret,  som  nu  nærmer  sig  sin  Slutning,  har  for  os  alle  været 
et  Aar  fuldt  af  Taksigelse  for  de  Velsignelser,  som  er  mod- 


566 

taget,  for  Lys  og  Forstaaelse  angaaende  hellige  Ting,  for 
guddommelige  Kræfters  daglige  Ledelse  af  Kirken  og  hvert 
enkelt  Medlem,  hvor  som  helst  de  maatte  bo. 

Fremtiden  er  fuld  af  Løfter.  Kirken  vil  gaa  fremad.  Sand- 
hedens Brod  vil  vedblive  at  vende  den  skarpe  Side  mod  nye 
Forme  for  Modstand,  som  maatte  fremkomme.  Triumfen  ven- 
ter os;  Triumf  over  Synd  og  Ugudelighed,  over  Fattigdom  og 
Fornedrelse.  Sejrens  Banner  skal  altid  vaje  over  de  Sidste 
Dages  Hellige. 

De  Forhold,  hvorunder  denne  straalende  Fremtid  var  forud- 
sagt, er  uforandret.  »Hold  alle  mine  Bud.«  Husk  de  oplof- 
tende Ord:  »Jeg,  Herren,  er  under  Løfte,  dersom  I  gør,  hvad 
jeg  siger;  men  naar  I  ikke  gør,  hvad  jeg  siger,  har  I  ingen 
Forjættelse.«  Lad  os  derfor  prøve  Herren. 

De,  som  adlyder  Livets  Love,  er  glade;  de  er  fri  for  Frygt, 
som  er  en  Fjende  af  al  Fred.  Herren  talte  saaledes  i  Aaben- 
baringen  i  December  1930:  »Og  Israel  skal  frelses  paa  min 
egen  bestemte  Tid.  Og  ved  de  Nøgler,  som  jeg  har  givet,  skal 
de  vejledes  og  aldeles  ikke  mere  beskæmmes.  Opløft  eders 
Hjerter  og  vær  glade,  eders  Forlosning  er  nær.  Frygt  ikke, 
lille  Hjord,  Riget  er  eders,  indtil  jeg  kommer.« 

Brødre  og  Søstre,  lad  os  leve  for  en  saadan  Velsignelse. 
Lad  os,  af  al  vor  Magt,  efterleve  Jesu  Kristi  Evangeliums 
enkle,  skønne  og  livgivende  Lærdomme.  Da  vil  alt  blive  vel 
med  os.  Værkets  Fremtid  i  de  europæiske  Lande  ser,  i  Sand- 
hed, lovende  ud.  Lad  os  ogsaa  prise  Herren  for  det. 

Maa  Herren  velsigne  eder  alle. 

Julen  1930.  John  A.  Widlsoe. 

Leah.  D.  Widtsoe. 


HILSENER  TIL  ELDSTER  OG  HELLIGE  OG 
VÅRE    MANGE    VENNER    I    DEN    NORSKE 

MISJON. 

Da  den  tid  atter  nærmer  sig  da  vi  skal  fejre  vår  Herres 
og  Frelsers  Jesu  Kristi  fødsel,  og  idet  vi  betrakter  de  for- 
beredelser som  går  forut  for  denne  store  høitid,  giedes  våre 
hjerter  ved  tanken  på  Guds  største  gave  til  menneskene. 
»Thi  så  elsket  Gud  verden  at  han  gav  sin  sønn,  den  en- 
bårne,  for  hver  den  som  tror  på  ham   ikke  skal  fortapes, 

men  ha  et  evig  liv«.  Engelen  sa  til  hyrdene  som  voktet 
deres  kveg  om  natten:  >  Frykt  ikke,  thi  se,  jeg  forkynder 
eder  en  stor  giede  som  skal  vederfares  alt  Folket.« 


La  oss  som  medlemmer  av  Jesu  Kristi  kirke  av  siste 
dages  hellige  altid  vise  vor  påskønnelse  av  disse  velsignelser 
ved  trofast  å  opfylde  våre  plikter  mot  Gud  og  våre  med- 
mennesker. Til  misjonærene  som  trofast  arbeider  for  å 
sprede  Mesterens  budskap,  til  de  hellige  og  vore  mange 
venner,  sender  vi  våre  heste  julehilsener.  La  oss  giede  oss 
på  den  dag,  men  la  det  alt  være  i   Kristi  ånd. 

Vi  ønsker  eder  en  gledelig  jul  og  et  lykkelig  og  velsignet 
nyt  år. 

Eders  hengivne 
President  og  søster  Hyrum  D.  Jensen. 


PAA  ET  HØJERE  PLAN. 


Besiddelsen  af  Kristi  sande  Evangelium,  i  dets  Renhed  og 
Styrke,  saaledes  som  det  er  blevet  gengivet  til  Jorden  i  disse 
sidste  Dage,  sætter  Jesu  Kristi  Kirke  af  Sidste  Dages  Hellige 

paa  et  højere  Plan,  end  nogen  anden  Kirke  i  Verden  kan  naa 
op  til.  Denne  Kirke  har  inspirerede  Apostle  og  Profeter,  som 
har  faaet  Myndighed  fra  Gud  til  at  aabenbare  for  Menne- 
skenes Born  hans  Ord  og  Vilje.  Derfor  har  den  ikke  de  Be- 
grænsninger, som  karakteriserer  alle  religiøse  Organisationer, 
der  er  oprettet  af  Mennesker.  Desuden  er  ethvert  trofast  Med- 
lem af  Kirken  berettiget  til  at  modtage  den  Helligaands  Gave, 
denne  guddommelige  Vejleder,  som  Guds  Søn  lovede  Kirken, 
for  han  steg  op  til  Himmelen.  Disse  Ting  adskiller  og  vil  altid 
adskille  Kristi  sande  Kirke  fra  alle  andre  Kirker. 

Enhver  oprigtig  Sjæl,  som  bliver  et  Medlem  af  Kristi  sande 
Kirke,  erfarer  en  vidunderlig  Forandring.  Uanset  hvilket  Re- 
ligionssamfund de  tidligere  har  tilhørt,  bærer  altid  saadanne 
nye  Medlemmer  Vidnesbyrd  om,  at  der  har  været  noget,  som 
manglede,  at  der  var  nogle  Læresætninger,  som  har  været 
uklare,  nogle  Skriftsteder,  de  ikke  kunde  forstaa,  nogle  be- 
tydningsfulde Sporgsmaal,  som  de  aldrig  kunde  faa  Svar  paa, 
og  alt  dette  gav  en  Følelse  af  Hjertehunger  og  Uvished.  Naar 
de  gennem  Lydighed  mod  det  evige  Evangelium  gaar  ned  i 
Daabens  hellige  Vande  og  derefter  modtager  den  Hellig- 
aands Gave,  erfarer  de,  at  de  kan  henvende  sig  til  den  Hel- 
lige Skrift  for  at  faa  Svar,  med  en  Følelse  af  fuldkommen 
Frihed,  for  de  har  fundet  Nøglen  til  at  forstaa  disse  Ting, 
den  samme  guddommelige  Aand,  som  inspirerede  Forfat- 
terne af  den  Hellige  Skrift  i  fordums  Tider. 

Det  er  i  Almindelighed  en  ubehagelig  Overraskelse  for  de 
nye  Medlemmer,  naar  de  finder,  at  saa  faa  vil  lytte  til  Evan- 
geliets Budskab,  som  har  bragt  saa  meget  Lys  og  saa  megen 
Glæde  til  dem.  Det  kunde  synes,  som  om  alle,  der  tror  paa 
Kristus,  vilde  blive  lykkelige  over  at  erfare,  at  Gud  igen  har 
talt  fra  Himmelen  og  atter  aabenbaret  det  sande  Evangelium 
i  al  dets  Fylde  og  Skønhed.  Men  det  er  i  Sandhed  over- 
raskende at  møde  Mennesker,  som  paastaar,  at  de  tror  paa 
Kristus,  særlig  saadanne,  som  er  Ordets  Forkyndere,  som 
forkaster  Sandhedens  Vidnesbyrd  uden  et  Øjebliks  Over- 
vejelse. 

De,  der  annammer  Kristi  Evangelium,  kan  anerkende  hele 
den  Hellige  Skrift  uden  nogen  Fornægtelse  eller  tvetydig 
Udlæggelse.  Det  er  en  vidunderlig  Erfaring,  naar  Evangeliet 
i  al  dets  Fylde  og  Skønhed  først  gaar  op  for  den  søgende 
Sjæl.  Den  dæmrende  Forstaaelse  af,  at  det  Lys  og  den  Til- 
fredsstillelse,   som   den    tidligere   har   søgt   forgæves,    nu   er 

indenfor  dens  Rækkevidde,  er  en  Kilde  til  ubeskrivelig  Fred 
og  Glæde. 

Det  er  et  vidunderlig  Privilegium  at  staa  paa  den  evige 
Sandheds  sikre  Grundvold.  Det  kræver  alvorlig  Anstrengelse 
at  finde  Sandheden,  og  det  kræver  Mod  at  adlyde  den,  naar 
den  er  fundet.  Men  Evangeliet  kan  ikke  betales  for  dyrt. 
Medens  Millioner  af  Mennesker  paa  deres  egen  Maade  for- 
gæves soger  at  finde  en  Løsning  paa  Livets  Problemer,  kan 
man  ikke  være  taknemlig  nok  for  det  Lys  og  den  Sandhed, 
som  Evangeliet  giver.  Verden  ærer  og  respekterer  altid  de 
Mennesker,  der  sætter  sig  høje  Maal  i  Livet  og  naar  disse 
Maal,  selv  om  disse  Maal  —  set  i  Evighedens  Lys  —  kun  er 
smaa  og  ubetydelige  og  maaske  ikke  en  Gang  bringer  fuld 
Tilfredsstillelse,  naar  de  en  Gang  naas.  Men  det  at  have  op- 
naaet  en  sand  Kundskab  om  Guds  evige  Hensigter  med  Men- 
neskenes og  Verdens  Skabelse  og  at  leve  i  fuld  Overensstem- 
melse med  disse  Ting  —  det  bringer  en  Fylde  af  Glæde  og 
Tilfredsstillelse,  som  kun  de,  der  har  betalt  Prisen,  kan  kende 
til.  Betingelserne  blev  sat  af  Guds  Søn,  da  han  var  her  paa 
Jorden,  og  af  hans  Apostle.  Disse  Betingelser  er  en  Del  af 
den  guddommelige,  frelsende  Plan,  og  det  er  Lydighed  til 
denne  Plan,  som  hæver  Mennesket  til  et  højere  Plan  af  For- 
staaelse  og  Erfaring,  end  al  Verdens  Lærdom  kunde  gøre. 

Hugh  Ireland, 
Redaktør  af  »Liahona«. 


ET  INTERESSANT  DOKUMENT. 

Ved  Th.  Bregentoft. 

I  det  store  pavelige  Bibliotek  i  Vatikanet  i  Rom,  hvor  der 
i  Aarhundreder  har  været  opbevaret  store  og  uvurderlige 
Skatte  i  Form  af  sjældne,  originale  Oldtidsmanuskripter, 
efter  Sigende  over  35.000,  har  man  gjort  et  meget  interessant 
Fund,  nemlig  et  Dokument,  som  man  har  al  Grund  l il  at  antage 
er  en  Rapport,  forfattet  af  Pontius  Pilatus  og  stilet  til  Kejser 
Tiberius.  I  denne  klargor  Pontius  Pilatus  for  Kejseren,  hvilke 
Forhold  der  forte  til  Jesu  Fængsling,  Dom  og  Korsfæstelse. 
Dette  i  høj  Grad  interessante  Dokument  er  kommen  for  Da- 
gens Lys,  da  en  fuldstændig  Katalogisering  af  dette  mægtige 
Bibliotek  blev  paabegyndt,  og  efterhaanden  som  dette  Ar- 

bejde  skrider  fremad,  drages  disse  gulnede  Manuskripter 
frem,  om  hvis  Eksistens  vel  næppe  nogen  har  haft  Anelse. 

I  det  efterfølgende  vil  Læserne  faa  et  lille  Indblik  i  dette 
besynderlige  Dokument,  som  giver  en  ganske  interessant  Ka- 
rakteristik af  de  to  Hovedpersoner,  Jesus  Kristus  og  den  ro- 
merske Landshovding  Pontius  Pilatus. 

Det  Nye  Testamentes  Beretninger  om  Kristi  Domfældelse 
viser,  at  Pilatus  var  overbevist  om  hans  Skyldfrihed,  og  at 
han  tre  Gange  sogte  at  fri  ham  fra  den  forfærdelige  Skæbne, 
som  truede  ham.  .  .  .  Der  er  nogle  Punkter  i  det  fundne  Do- 
kument, som  er  af  stor  Interesse.  Her  skal  nævnes  en  enkelt 
Episode.  Pilatus  skriver:  » — Da  Nazaræeren  kom,  spadserede 
jeg  i  min  Gaard.  Mine  Fodder  blev  som  fastnaglede  til  Mar- 
morgulvet, og  alle  mine  Lemmer  rystede,  som  var  jeg  en 
Forbryder,  —  og  han,  Nazaræeren,  var  rolig,  rolig  som  den, 
der  er  sin  egen  Uskyld  bevidst.  Da  han  kom  i  Nærheden  af 
mig,  standsede  han,  og  det  var,  som  vilde  han  sige:  »Her  er 
jeg.«  —  En  Tid  lang  betragtede  jeg  denne  mærkelige  Mand, 
som  var  af  en  Type,  der  er  vore  Malere  og  Billedhuggere 
ukendt.  Endelig  løsnedes  min  Tunge:  —  »Jesus,«  sagde  jeg  til 
ham,  men  jeg  mærkede,  at  jeg  stammede.  —  »Jesus  af  Naza- 
ret,  i  de  sidste  tre  Aar  har  jeg  tilladt  dig  at  tale  frit,  og  jeg 
fortryder  det  ikke,  for  dine  Ord  er  en  Vismands  Ord.  Jeg  véd 
ikke,  om  du  har  læst  Sokrates  eller  Plato,  men  det  véd  jeg, 
at  der  i  din  Tale  er  en  Ligefremhed  og  en  Klarhed,  som  hæ- 
ver dig  langt  over  disse  Filosofer.  Kejseren  er  gjort  bekendt 
med  alt  dette,  og  jeg,  hans  ydmyge  Landshovding,  er  glad 
over,  at  det  er  faldet  i  min  Lod  at  kunne  give  dig  den  Frihed, 
som  du  i  saa  høj  Grad  fortjener.  Dog  skal  jeg  ikke  skjule  for 
dig,  at  din  Tale  har  forskaffet  dig  mægtige  og  uforsonlige 
Fjender.  Jeg  forbavses  ikke  over  det.  Sokrates  havde  sine 
Fjender,  og  han  blev  et  Offer  for  deres  Forfølgelser.  Dine 
Fjender  staar  parat,  de  er  optændt  af  Forargelse  mod  dig  og 
mod  mig,  fordi  jeg  har  skærmet  dig.  ...  De  gaar  endog  saa 
vidt,  at  de  siger,  at  du  og  jeg  staar  i  Ledtog,  og  at  vi  vil  fra- 
tage Hebræerne  den  Smule  Bestemmelsesret,  som  Rom  har 
ladet  dem  beholde.  Min  Anmodning  —  jeg  siger  ikke  min 
Ordre  —  til  dig  er  derfor,  at  du  i  Fremtiden  er  forsigtigere 
og  mere  paapasselig,  at  du  ikke  fremkalder  dine  Fjenders 
Angreb,  at  jeg  ikke  bliver  nødsaget  til  at  hæve  Lovens  Arm.« 
—  Nazaræeren  svarede  mig  roligt:  » —  Du  jordiske  Fyrste, 
dine  Ord  vidner  ikke  om  sand  Visdom.  Sig  til  den  brusende 

Slrom,  at  den  skal  standse  ved  dens  Udspring  oppe  i  Bjer- 
gene, thi  ellers  vil  den  rive  Dalens  skønne  Træer  med  sig,  og 
den  brusende  Strøm  vil  svare  dig,  at  det  kan  den  ikke,  fordi 
den  maa  adlyde  dens  Befaling,  som  skabte  den.  Gud  alene 
véd,  hvorhen  Strømmen  flyder.  Sandelig  siger  jeg  dig:  Før 
Sharons  Roser  blomstrer,  skal  den  retfærdiges  Blod  flyde.«  — 
Jeg  svarede  ham  i  stor  Bevægelse:  » —  Den  retfærdiges  Blod 
skal  ikke  blive  udgydt.  Formedelst  din  store  Visdom  er  du 
for  mig  meget  mere  værd  end  de  stolte  Farisæere,  der  kun 
benytter  sig  af  den  Frihed,  som  er  givet  dem,  til  at  lægge 
Raad  op  mod  Cæsar.  Uforskammede  Hyklere  er  de,  og  de 
aner  ikke,  at  Ulven  fra  Skoven  sommetider  ifører  sig  Lam- 
mets Klæder.  Jeg  vil  beskytte  dig  imod  dem.  Lovens  Palads 
staar  dig  aabent,  om  du  vil  soge  dig  et  Fristed  der.«  —  Dog 
Jesus  rystede  tankefuldt  paa  Hovedet  og  sagde  med  sit  vid- 
underlige solrige  Smil:  » — Naar  Dagen  er  inde,  vil  Menneske- 
nes Søn  ikke  finde  noget  Fristed,  hverken  paa  Jorden  eller 
under  den.  De  retfærdiges  Fristed  er  dér«  —  og  han  hævede 
Hænderne  mod  Himlen  —  »og  det,  som  er  skrevet  i  Profeter- 
nes Bøger,  skal  nu  fuldkommes.«  —  »Unge  Mand,«  svarede  jeg, 
»du  nøder  mig  til  at  omforme  min  Anmodning  til  en  Ordre. 
Sikkerheden  i  denne  Provins,  som  jeg  er  ansvarlig  for,  for- 
drer det.  Du  maa  være  forsigtigere  i  din  Tale.  Far  nu  vel,  og 
maa  Lykken  følge  dine  Skridt!«  —  »Du  jordiske  Fyrste,«  sva- 
rede Jesus,  »jeg  kom  ikke  for  at  bringe  Krigen  ind  i  Verden, 
men  for  at  bringe  Fred,  Kærlighed  og  Barmhjertighed.  Jeg 
blev  født  paa  den  Dag,  hvor  Cæsar  Augustus  gav  den  romerske 
Verden  Fred.  Forfølgelsen  udgaar  ikke  fra  mig,  men  jeg  ven- 
ter den  fra  andre,  og  jeg  vil  møde  den  lydig  mod  min  Fader, 
som  har  vist  mig  Vejen.  Hvad  nytter  din  verdenskloge  For- 
sigtighed, det  staar  ikke  i  din  Magt  at  standse  Ofret  ved  So- 
ningsaltrets  Fod.« 

Idet  han  udtalte  de  sidste  Ord,  vendte  han  sig  og  forsvandt 
som  en  lysende  Skygge  bag  de  Tæpper,  som  dækkede  Ind- 
gangen.   « 

Her  afbrydes  desværre  Dokumentets  Indhold,  men  vi  har 
dog  faaet  et  lille  Indblik  i  en  Del  af  dets  interessante  og  op- 
højede Ordlyd. 

15.  December 

EN  JULEHILSEN 
TIL  DE  HELLIGE  I  DANMARK. 


EN  JULEHILSEN  TIL  DE  HELLIGE  I  DANMARK. 

Et  Aar  er  atter  rullet  hen,  og 
Tiden  er  paany  inde  til  at  fejre  Jul. 
Vi  haaber  inderligt,  at  det  vil  blive 
en  glad  og  lykkelig  Jul. 

Da  dette  Aar  er  vort  Jubilæums- 
aar,  har  vi  saa  meget  mere  Grund 
til  at  være  taknemlig  denne  Gang, 
idet  vi  ikke  alene  erindrer  vor  Her- 
res og  Frelsers  Fødselsdag,  men 
ogsaa  den  store  Sidste  Dages  Pro- 
fets, Joseph  Smiths,  Fødselsdag. 

Vor  Frelser  kom  til  denne  Jord, 
for  at  Mennesket  igen  kunde  vinde 
evigt  Liv  gennem  Lydighed  til  den 
Plan,  som  han  forklarede,  da  han  var  paa  denne  Jord. 
Med  andre  Ord,  han  gav  den  største  af  alle  Julegaver,  han 
hengav  sit  eget  Liv  for  sine  Venner.  Han  led  og  døde  for. 
at  Menneskeheden  maatte  erholde 
evigt  Liv.  Han  gjorde  det  muligt 
for  os,  uden  nogen  Betingelser  fra 
vor  Side,  at  modtage  vore  Legemer 
igen,  efter  at  vi  havde  lagt  dem  ned. 
Med  andre  Ord,  han  skænkede 
Opstandelsen  til  hele  Menneskehe- 
den og  med  den  Ophøjelse  til  dem, 
som  er  villige  til  at  leve  i  Over- 
ensstemmelse med  Evangeliets  Plan. 
Vi  fejrer  ogsaa  Joseph  Smiths 
Fødselsdag,  han,  som  blev  udvalgt 
til  at  være  et  Redskab  i  vor  Him- 
melske Faders  Haand  til  at  gen- 
give det  Evangelium,  som  havde  været  borttaget  fra  Jor- 
den i  saa  mange  Aarhundreder.  Bortset  fra,  hvilke  jor- 
diske Ejendele  vi  maatte  besidde,  den  største  Velsignelse,  som 

er  kommet  til  os,  er  det  Vidnesbyrd  og  den  Kundskab,  som 
vi  har  angaaende  denne  Plan.  Lad  os  nu  standse  lidt  og  i 
taknemlig  Ærbødighed  tænke  paa  disse  to  Personer,  den 
enbaarne  Søn,  som  ofrede  sit  Liv  for  den  menneskelige  Fa- 
milies Ophøjelse,  og  Profeten,  som  var  Redskabet  til  at  gen- 
give Evangeliet  til  Jorden,  hvilket  betyder  evig  Glæde  og 
Lykke  for  den  menneskelige  Familie.  Maa  vi  altid  være  vær- 
dige til  vor  himmelske  Faders  Velsignelser,  maa  vi  paa- 
skønne de  mange  Velsignelser,  som  vi  dagligt  modtager.  Maa 
vi  alle  blive  meddelagtige  i  Julens  Aand.  Lad  dem,  der  er 
mere  rigt  velsignet  med  denne  Verdens  Gaver,  erindre  dem, 
som  er  mindre  heldige.  Maa  vi  alle  sprede  Lykke  og  Glæde, 
ikke  alene  gennem  Højtiden,  men  gennem  hele  Aaret. 

Maa  Herren  velsigne  Missionærerne  i  den  danske  Mission 
i  deres  Stræben  efter  at  tjene  ham  og  holde  hans  Bud,  saa  at 
de  altid  maa  blive  fundet  iblandt  vor  Faders  trofaste  og 
sande  Sønner  og  Døtre. 

Den  bedste  Maade,  hvorpaa  vi  kan  sprede  Juleglæde,  er  at 
hjælpe  til  at  sprede  Evangeliet  og  fortælle  alle  Mennesker  det 
glade  Budskab. 

Vi  takker  eder,  Missionærer  og  Søskende  i  den  danske  Mis- 
sion, for  alle  eders  Bønner  for  os  og  for  alle  de  Ting,  som  I 
har  gjort  for  os  i  det  forløbne  Aar.  Vi  ønsker  eder  en  glæde- 
lig Jul  og  et  velsignet  nyt  Aar. 

Eders  hengivne 

Præsident  og  Søster  Larsen. 


DA  DE  SAA  STJERNEN . 

I  en  Stald  nede  i  Betlehem  laa  et  lille  nyfødt  Barn.  Om- 
givelserne kunde  ikke  være  meget  ringere.  »Der  var  ikke  Rum 
for  dem  i  Herberget«,  derfor  var  Barnets  Forældre  taknem- 
lige over  at  finde  Ly  i  en  Stald.  Barnets  første  Vugge  var  en 
tom  Krybbe.  Der  blev  ikke  gjort  stor  Stads  i  Anledning  af 
dette  Barns  Fødsel.  Byens  Borgere  sov  lige  roligt  og  trygt, 
og  da  de  stod  op  den  næste  Morgen,  var  det  ikke  mange,  som 
vidste,  at  noget  vidunderligt  var  sket  i  deres  Midte.  Og  dog 
var  det  sket,  som  de  gamle  Profeter  havde  forudsagt,  og  som 
Folket  havde  længtes  efter  i  Hundreder  af  Aar.  Messias  var 
kommet.  Verdens  Frelser  var  født. 

Men  langt  henne  i  Østen  var  der  nogle  gamle  Vismænd, 
som  skuede  op  mod  Stjernehimmelen.  De  kendte  hver 
Stjerne,  hver  Planet.  Pludselig  fik  de  Øje  paa  en  ny  Stjerne, 
som  de  aldrig  havde  set  før.  Men  de  vidste,  hvad  del  betød, 
og  deres  Sind  blev  fyldt  med  Glæde.  Denne  Stjerne  var  Teg- 
net paa,  at  Verdens  Frelser  var  født,  at  Messias  var  kommen. 

De  besluttede  at  opsøge  denne  nye  Konge  for  at  tilbede  ham 
og  bringe  ham  Gaver.  De  kosteligste  Gaver,  de  kunde  skaffe, 
Guld,  Røgelse  og  Myrrha,  tog  de  med  og  begav  sig  paa  Vejen. 
Men  Vejen  var  lang  og  besværlig,  og  det  kunde  se  ud,  som 
om  deres  Søgen  skulde  blive  forgæves.  Men  da  det  saa  mør- 
kest ud,  opdagede  de  paa  Himmelen  den  selvsamme  Stjerne, 
som  de  havde  set  i  Østen.  Og  saa  staar  der  saa  enkelt,  men 
saa  smukt:  »Da  de  saa  Stjernen,  blev  de  meget  glade.«  Til- 
lidsfulde og  glade  fulgte  de  Stjernen,  som  gik  foran  dem,  ind- 
til den  standsede  over  det  Hus,  hvor  Barnet  var.  Saaledes  forte 
Stjernen  dem  til  Frelseren,  og  lykkelige  gik  de  ind,  tilbad 
ham  og  bragte  ham  de  Gaver,  de  havde  ført  med. 

Denne  enkle,  smukke  Fortælling,  som  vi  alle  kender  saa 
godt,  har  et  Budskab  at  bringe  os  alle.  Juletiden  er  atter 
inde,  og  Menneskene  forbereder  sig  til  at  fejre  den  paa  bedste 
Maade.  Ogsaa  vi  Sidste  Dages  Hellige  glæder  og  fryder  os. 
Men  lad  os  standse  et  Øjeblik  og  tænke  os  om.  Julen  er  en 
Festens,  Glædens  og  Gavernes  Tid.  Vi  giver  hverandre  Ga- 
ver, fordi  vi  saa  gerne  vil  glæde  hverandre.  Men  Feslens  store 
Herre,  Guds  eenbaarne  Søn,  der  fornedrede  sig  selv,  kom  ned 
til  Jorden  og  blev  det  lille  Barn  i  Betlehem,  tænker  vi  paa  at 
glæde  ham? 

De  vise  Mænd  fra  Østerland  bragte  ham  de  bedste  Gaver, 
de  kunde  tænke  sig,  Guld,  Røgelse  og  Myrrha.  Men  de  vidste 
ikke  Vejen  til  ham.  Da  sendte  Herren  dem  en  Stjerne  for  at 
vise  dem  Vej.  De  fulgte  den,  og  da  de  fandt  Herren,  tilbad 
de  ham  og  frembar  deres  Gaver  med  Glæde.  Vi  er  meget  hel- 
digere stillet,  end  disse  Mænd  var.  Vi  behøver  ikke  at  rejse 
ud  paa  det  uvisse.  Der  staar  i  den  gamle  Julesalme: 
»Vi  har  og  en  Ledestjerne, 
Og  naar  vi  den  følger  gerne, 
Kommer  vi  til  Jesus  Krist.« 

Denne  Ledestjerne  har  nu  været  paa  Jorden  de  sidste  100 
Aar.  Evangeliet  i  dets  Fylde  er  gengivet  til  Jorden,  og  de,  der 
følger  dets  Forskrifter  og  Bud,  vil  aldrig  behøve  at  søge  for- 
gæves efter  Frelseren.  Du,  som  er  en  Sidste  Dages  Hellig,  du 

har  fundet  Vejen  til  Frelseren.  Du  gav  dig  selv  til  ham,  da 
du  gik  ned  i  Daahens  hellige  Bad  og  sluttede  en  Pagt  med 
ham.  Hvad  vil  du  bringe  ham  i  Julegave  dette  Aar?  Vi  kan 
maaske  ikke  bringe  ham  Guld,  Rogelse  og  Myrrha.  Men  vi 
kan  bringe  ham  noget,  han  meget  hellere  vil  have.  Vi  kan  i 
Hjertets  Oprigtighed  invie  vore  Liv  paany  til  hans  Tjeneste, 
vi  kan  stræbe  efter  at  bekæmpe  gamle  Synder  og  bestemme 
os  til  at  begynde  det  nye  Aar  i  fuld  Lydighed  til  hans  Bud 
og  Love.  Nogle  af  os  har  maaske  en  stor  eller  lille  Afgud,  som 
vi  ikke  gerne  vil  give  Slip  paa.  Det  kan  være  vor  Stolthed, 
som  vil  hindre  os  i  at  gore  en  gammel  Uret  god  igen.  Det 
kan  være  vor  Pengepung,  som  vil  nægte  os  at  betale  Tiende, 
eller  det  kan  være  en  Kaffekop  eller  en  Cigaret,  som  vil 
hindre  os  i  at  holde  Visdomsordet.  Hvad  det  nu  end  maatte 
være,  lad  os  give  Herren  disse  Ting  i  Julegave.  Det  vil  glæde 
ham,  men  jeg  véd,  at  det  vil  glæde  os  selv  saa  meget  mere. 
Om  vi  gaar  den  hellige  Juletid  i  Møde  med  en  fast  Beslutning 
paa  at  gore  noget  denne  Jul,  som  vil  bringe  os  et  Skridt  nær- 
mere det  Ideal,  som  Herren  har  sat  for  os,  da  véd  jeg,  at  vi 
alle  vil  faa  en  glædelig  Jul. 

Med  disse  Ord  vil  jeg  gerne  ønske  alle  »Stjernen<(s  Læsere 
en  rigtig  glædelig  Jul.  Eva  M.  Giertsen. 


FOR  MIT  LILLE  BARNS  SKYLD. 

Af  Henry  Nicol  Adamson. 

»Saa,  saa,  Barnet  mit,  vær  nu  stille.  Der  er  ingen,  som  vil 
nægte  os  Husly  i  Nat.  For  det  er  Juleaften.  Det  er  den  Nat, 
som  bragte  et  dyrebart,  lille  Barn  til  Verden  —  et  Barn,  hvis 
Komme  lærte  Menneskene  at  være  barmhjertige  mod  smaa 
Børn  og  mod  de  Kvinder,  som  bærer  dem.« 

»Thi  eder  er  i  Dag  en  Frelser  fodt,  den  Herre  Jesus  i  Davids 
Stad.«  Kvinden  gentog  disse  vidunderlige  Ord  for  sig  selv, 
idet  hun  trak  sit  tynde  Sjal  tættere  om  sit  aarsgamle  Barn, 
og  kæmpede  sig  videre  frem  i  Sneen.  Vinden  fo'r  isnende 
kold  gennem  hende  og  gjorde  hendes  Arme  næsten  følelses- 
løse. Hun  sendte  en  Tanke  tilbage  til  sine  Barndomsdage, 
som  havde  været  saa  glade  og  lykkelige,  og  et  dybt  Suk  und- 
slap hende.  Men  det  var  noget,  der  hørte  Fortiden  til.  Det  var 
maaske  ikke  saa  mange  Aar  siden,  men  den  Sorg  og  Lidelse. 

som  laa  imellem,  gjorde,  at  det  forekom  hende  at  være  en 
Evighed.  Nu  drog  hun  bort,  saa  langt  hun  kunde,  fra  det 
Sted,  som  gemte  saa  mange  triste  Minder,  og  vilde  prøve  at 
begynde  paany.  Men  Rejsen  havde  været  længere,  end  hun 
havde  tænkt,  for  det  saa  ud,  som  om  ingen  havde  Brug  for 
en  Kvinde  med  et  Barn.  De  havde  sovet,  hvor  de  kunde, 
under  Gærder  og  Hække  og  i  lune  Lader.  Men  i  Aften  — 
i  Aften  var  det  Juleaften  —  og  Verdens  Hjerte  var  varmt  og 
aabent. 

Til  Slut  var  hun  kommet  til  en  Gade  i  den  lille  engelske 
Landsby.  Fra  det  første  Hus,  hun  kom  til,  lød  der  Sang  af 
glade  Børnestemmer,  som  sang  en  Julesalme: 
»Glade  Jul,  dejlige  Jul, 
Engle  dale  ned  i  Skjul, 
Hid  de  flyver  med  Paradisgrønt, 
Og  naar  de  ser,  hvad  for  Gud  er  kønt, 
Lønligt  iblandt  os  de  gaar.« 

Kvinden  lyttede  —  idet  hun  lænede  sig  op  imod  Porten  til 
den  lille  Have.  Taarerne  kom  i  hendes  trætte  Øjne.  En  Gang 
havde  hun  været  en  lille  Pige  hjemme.  Hun  havde  ogsaa 
sunget  den  dejlige,  gamle  Julesalme,  og  hun  havde  glædet 
og  frydet  sig  paa  denne  Aften.  Idet  hun  gik  langsomt  opad 
Stien,  kunde  hun  se  den  glade  Gruppe,  som  var  samlet  rundt 
om  Pianoet. 

Den  lille  rørte  paa  sig  og  klynkede  svagt.  Hun  trak  Sjalet 
tættere  rundt  om  den  lille  og  lagde  sine  Læber  mod  Barnets 
bløde  Kind:  »Ja,  ja,  Moders  lille  Skat,  for  din  Skyld  vilde  jeg 
ogsaa  være  som  en  af  disse  Østens  Tiggere  —  og  bede  om 
»Almisser  i  Allahs  Navn«. 

Hun  ringede  paa  Klokken.  En  Kvinde  i  en  stor  Kittel  kom 
styrtende  ud  fra  Køkkenet.  Hun  havde  Mel  paa  sine  Hænder. 

»Du  store  Verden,  bare  en  simpel  Landstryger!  Hvilken 
Frækhed  saadanne  Skabninger  har.  Og  jeg,  som  er  ved  at 
bage  Kager  til  i  Morgen.« 

Og  optaget,  som  hun  var  af  sine  Martha- Pligter,  drejede 
hun  Nøglen  om  i  Døren  uden  at  give  Kvinden  Tid  til  at  sige 
et  Ord  og  vendte  tilbage  til  sit  x\rbejde  i  det  hyggelige  Køk- 
ken. 

Idet  Kvinden  langsomt  gik  ned  ad  Stien  igen,  hørte  hun 
Børnestemmerne  synge: 

»Fred  paa  Jord,  Fryd  paa  Jord.« 

Nej,  hun  vilde  ikke  give  op.  Der  var  saa  mange  andre  Huse; 

og  Kulden  vilde  blive  streng  for  hendes  lille  Barn  i  Nat.  Hun 
tog  Mod  til  sig  og  gik  op  til  en  anden  Port.  Denne  Gang  vilde 
hun  gaa  Bagvejen.  Hun  bankede  frygtsomt  paa  og  ventede 
skælvende  paa  et  Svar.  Ikke  en  Lyd.  Hun  bankede  igen.  Da 
lod  der  paany  en  Klynken  fra  Barnet,  og  hun  tog  Mod  til  sig 
og  gik  indenfor. 

I  dette  Øjeblik  kom  der  en  Tjenestepige  ud  fra  Køkkenet, 
og  hun  gav  et  hojt  Skrig  fra  sig.  »Frue,  Frue,«  raabte  hun, 
»tror  De  Ikke,  at  en  af  disse  Landstrygere  er  kommet  lige  ind 
i  Huset?  Havde  jeg  ikke  kommet  nu,  kunde  vi  være  blevet 
dræbt  allesammen,  og  det  paa  en  hellig  Juleaften.« 

»O,  Anna,  faa  ham  ud,  faa  ham  ud!  Han  maa  have  vidst, 
at  min  Mand  ikke  er  hjemme.«  En  lille  skælvende  Kvinde 
kom  frem  i  Kokkendøren. 

»Det  er  en  Kvinde,  Frue,«  svarede  Tjenestepigen.  »De  er 
de  værste.  De  kan  være  sikker  paa,  at  Manden  er  udenfor  et 
eller  andet  Sted.  Se  til,  at  De  kommer  ud.  Ud,  ud,  hører  De 
ikke,  lidt  hurtigt.  Og  fortæl  Deres  Følge,  at  om  Natten  er  der 
en  Buldog,  som  er  løs  her,  og  hvis  det  ikke  var  Juleaften, 
skulde  jeg  sørge  for  at  overlevere  Dem  til  Politiet.« 

»Ak,  for  mit  lille  Barns  Skyld,«  begyndte  Kvinden  skæl- 
vende, »for  Kristi  Skyld .« 

»Hun  sværger,  Frue,«  raabte  Pigen  med  alle  Tegn  paa  For- 
færdelse. »Ud  med  Dem  og  skam  Dem.« 

Og  saa  var  Kvinden  atter  ude  i  Natten.  Hun  begyndte  nu 
at  opgive  det  hele.  Hun  satte  sig  ned  paa  en  Trappe  og  saa 
drømmende  omkring  sig.  Mon  Gud  kunde  se  hende  sidde  her 
med  sit  lille  Barn?  Mon  han  syntes,  det  var  Synd  for  hende? 
Hun  rejste  sig  træt.  Tanken  paa  Barnet  tillod  hende  ikke  at 
blive  siddende.  For  hendes  egen  Skyld  kunde  Sneen  gerne 
have  faaet  Lov  til  at  dække  hende. 

»Jeg  vil  forsøge  igen,«  hviskede  hun  til  sig  selv.  Hun  ban- 
kede paa  en  ny  Dør.  Der  var  intet  Tegn  paa  Jul  at  se  i  dette 
Hus.  Døren  blev  aabnet  af  en  høj,  alvorlig  Kvinde  med  en 
sort  Kjole. 

»Kom  ind  i  Korridoren,«  sagde  hun.  Taknemlig  gik  Kvin- 
den ind  og  sank  ned  paa  en  Stol.  Korridoren  var  ikke  varm 
og  hyggelig,  men  der  var  bedre  end  udenfor. 

Kvinden  stillede  hende  mange  og  nærgaaende  Sporgsmaal, 
som  det  var  hende  en  Pine  at  besvare,  og  derpaa  raadede 
hun  hende  til  at  henvende  sig  i  Fattighuset,  som  laa  tre  Mil 
borte.  Kvinden  saa  fortvivlet  paa  hende  og  bønfaldt  hende 

om  Husly  for  en  eneste  Nat  —  for  det  lille  Barns  Skyld.  Men 
da  fik  Kvinden  travlt  med  at  blive  hende  kvit.  Og  idet  Døren 
blev  lukket  igen,  kunde  hun  hore  Pigen  sige  bebrejdende  til 
sin  Frue:  »Jeg  har  sagt  Dem,  Frue,  at  De  en  Gang  vil  angre 
al  Deres  Godhed  mod  disse  Landstrygere.« 

Kvinden  gik  ned  ad  Stien  igen.  Hun  kunde  næsten  ikke 
gaa.  Hun  hørte  Sang  og  glade  Raab  fra  de  Huse,  hun  gik 
forbi.  Men  hun  bankede  ikke  paa  flere  Døre.  Da  fik  hun  Øje 
paa  Kirken,  og  en  dyb  Længsel  fyldte  hende.  Dersom  denne 
Dør  var  aaben,  vilde  hun  og  hendes  Barn  sikkert  blive  mod- 
taget der.  Hun  prøvede  at  aabne  Døren.  Den  var  aaben,  og 
hun  gik  indenfor.  Der  var  lunt  og  varmt.  Der  havde  været 
nogen  der  og  pyntet  Kirken,  og  derfor  var  den  opvarmet. 

Langsomt  gik  hun  op  mod  Alteret.  Kirken  var  kønt  smyk- 
ket til  Festen.  Men  hendes  Øjne  søgte  kun  Kristusbilledet. 
Hans  milde,  ømme  Blik  syntes  fæstet  paa  hende.  »Du  vil 
ikke  vise  mig  bort,«  hviskede  hun  og  sank  ned  paa  det  blode 
Gulvtæppe. 

Om  Morgenen  kom  den  høje,  alvorlige  Præst  tidlig  hen  til 
Kirken.  Han  syntes  om  at  være  blandt  de  allerførste,  som 
kom.  Med  sin  egen  Nøgle  aabnede  han  Døren  og  gik  ind.  Lige 
under  Kristusbilledet  fandt  han  Kvinden  liggende  med  sit 
Barn.  Da  han  kom  nærmere,  saa  han,  at  det  var  et  Ansigt, 
han  havde  set  før. 

»Mary,«  mumlede  han,  idet  hans  stærke  Arme  loftede 
baade  hende  og  Barnet  og  bar  dem  ud  i  Sakristiet.  En  Time 
senere  sad  Kvinden  i  hans  store  Lænestol  foran  Ilden  og  for- 
talte ham  sin  sørgelige  Historie. 

Og  Præstens  fine  Ansigt  blev  alvorligt,  eftersom  han  lyt- 
tede. Men  han  sagde  mildt,  næsten  højtideligt,  til  hende: 
»Men  du  er  kommet  hjem,  Mary,  hjem  tilsidst.« 

Da  Præsten  den  Dag  gik  op  for  at  holde  sin  Juletale,  saa 
Folk,  at  der  var  noget  usædvanligt  over  ham.  I  Almindelig- 
hed holdt  han  en  lille,  opmuntrende  Tale,  der  passede  godt 
for  Anledningen.  I  Dag  følte  de,  at  det  vilde  blive  ander- 
ledes. Der  var  en  dyb  Alvor  i  hans  Øjne,  som  næsten 
skræmte  dem. 

»Mine  Venner,«  sagde  han,  og  der  var  en  forunderlig  Høj- 
tidelighed i  hans  dybe  Stemme.  »I  Gaar  Aftes  tror  jeg,  at 
Kristusbarnet  kom  og  bankede  paa  Dørene  hos  flere  af  eder 
—  og  bad  ydmygt  om  Husly.  Men  I  afslog;  en  Kvinde  og  et 
Barn  —  ganske  som  den  anden  Kvinde  med  sit  Barn  kunde 

have  gjort  —  og  I  vilde  ikke.  I  kender  Ordene:  »Hvad  I  ikke 
har  gjort  mod  en  af  disse  mine  mindste  Smaa,  det  har  I 
ikke  gjort  imod  mig.«  I  Gaar  viste  I  Kristusbarnet  bort  fra 
eders  Døre.« 

En  eller  to  i  Forsamlingen  bevægede  sig  uroligt. 

»Kvinden  med  sit  Barn  fandt  Tilflugt  her.  Kristus  viste 
hende  ikke  bort.  Hun  laa  her  —  ved  hans  Fødder.«  Han 
pegede  med  sin  Haand  op  mod  Kristusbilledet,  og  der  var 
Taarer  i  hans  Øjne. 

»Kvinden  hedder  Mary,«  tilføjede  han  enkelt,  »og  Gud  har 
bragt  hende  til  dette  Tilflugtssted.« 

Da  Gudstjenesten  var  forbi,  kom  der  tre  Kvinder,  der 
ønskede  at  tale  med  Præsten.  »Vi  vidste  det  ikke,«  sagde  de 
med  Taarer  i  Øjnene.  »Jeg  havde  saa  travlt.  Jeg  saa  næsten 
ikke  paa  hende,«  sagde  den  Kvinde,  som  havde  været  i  Færd 
med  at  bage. 

»O,  Martha,  Martha,«  sagde  Præsten  stille  og  bebrejdende. 

»En  anden  Gang  vil  vi  huske  Kristusbarnet,«  sagde  den  lille 
frygtsomme  Kvinde  alvorligt. 

»Vi  —  vi  tænkte  bare  ikke  paa,  hvad  vi  gjorde.« 


INSPIRATION  GIVET  TIL  EN  MISSIONS- 
PRÆSIDENT. 

Medens  Walter  P.  Monson  præsiderede  over  de  Østlige 
Staters  Mission,  blev  Harrison  D.  Maughan  fra  Preston, 
Idaho,  sendt  til  denne  Mission.  Et  Aar  eller  to  tidligere  havde 
hans  Søn,  A.  W.  Maughan,  udfort  en  Mission  i  den  samme 
Missionsmark.  Da  Broder  Monson  skulde  bestemme,  hvor  de 
nye  Missionærer  skulde  sendes  hen,  tænkte  han,  ganske  na- 
turligt, at  han  vilde  sende  Faderen  til  West  Virginia,  hvor 
hans  Son  havde  arbejdet,  da  han  tænkte,  at  han  vilde  synes 
om  at  besøge  de  Hellige  paa  dette  Sted,  hvor  hans  Son  havde 
arbejdet  og  havde  været  saa  afholdt.  Derfor  skrev  han  denne 
Mands  Navn  ned  paa  det  Papir,  som  indeholdt  de  forskellige 
Beskikkelser. 

Ældsterne  blev  kaldt  sammen,  og  Præsident  Monson  stod 
op  for  at  uddele  Beskikkelserne,  men  han  var  ikke  i  Stand  til 
at  gøre  dette.  Han  var  sikker  paa,  at  et  eller  andet  var  galt. 
Idet  han   vendte   sig  mod   Missionssekretæren   og  bad   ham 

fortsætte  Mødet,  gik  han  ovenpaa  til  sit  Værelse.  Han  knæ- 
lede ved  Sengen  og  bad,  at  Herren  maatte  vise  ham,  hvad 
han  skulde  gore;  var  der  nogen  af  Ældsterne,  der  var  uvær- 
dige, eller  var  der  noget  galt  med  Beskikkelserne?  Han  rejste 
sig,  tog  Papiret  og  saa  nedover  Listen  og  forandrede  Broder 
Maughans  Navn  tilligemed  en  anden,  som  han  havde  be- 
stemt at  sende  til  New  Haven,  Conn.  Han  blev  nu  fuldkom- 
men rolig  igen,  gik  tilbage  til  Mødet  og  gav  de  forskellige 
Beskikkelser.  I  Løbet  af  et  Par  Dage  var  alle  Ældsterne  af- 
rejst til  deres  forskellige  Arbejdsmarker. 

Omtrent  to  Uger  senere  kom  Præsident  Monson  til  New 
Haven,  hvor  Broder  Maughan  fortalte  ham  følgende  Op- 
levelse. Han  sagde,  at  straks  han  kom  af  Toget,  fik  han  Øje 
paa  mange  forskellige  Skilte,  der  bar  Navnet  Davenport. 
Den  følgende  Morgen  stod  han  tidligt  op  og  gik  til  den  gene- 
nlogiske Bibliotek  ved  Yale  Universitetet.  Da  han  mødte  den 
kvindelige  Bibliotekar,  spurgte  han  angaaende  Familien  Da- 
venport og  nævnte,  at  der  maatte  være  temmelig  mange  af 
dem  der.  Hun  svarede:  »Ja,  og  jeg  er  en  af  dem.«  Derpaa  til- 
føjede hun:  »Familien  Davenport  har  i  en  Aarrække  arbejdet 
paa  at  samle  et  Slægtregister.  Vi  har  et  meget  fuldkomment 
Slægtregister,  som  gaar  tilbage  til  1060,  da  der  blev  givet 
Efternavn.  Med  Undtagelse  af  én  Linie  er  det  fuldkomment. 
James  Davenport,«  sagde  hun,  »drog  Vest  paa  til  Illinois  og 
sluttede  sig  til  Joseph  Smith,  saa  vi  har  ikke  faaet  hans 
Slægtregister.«  Broder  Moughan  svarede:  »Jeg  er  her  som 
Repræsentant  for  James  Davenport.  Min  Moder  var  hans 
Datter.« 

Familien  Davenports  Slægtregister,  hvoraf  der  kun  var  en 
Kopi  tilbage,  fik  han  Anledning  til  at  købe  for  40  Dollars. 


ER  TIENDEBETALING  EN  TVANG?* 

Af  Dr.  James  E.  Talmage  af  de  Tolvs  Raad. 

Tiendebetalingen  maa  være  et  frivilligt  Offer,  som  ikke 
skal  udøves  ved  verdslig  Magt  eller  fremtvinges  ved  Anven- 
delse af  Bøde  eller  anden  materiel  Straf.  Selv  om  dette  paa 
en  Maade  er  en  Forpligtelse,  man  paatager  sig  selv,  bør  den 

*  Anvendes  som  Lektie  for  Præstedømmets  sidste  Møde  i  De- 
cember. 

ikke  desto  mindre  efterfølges  med  Hjertets  fulde  Oprigtighed 
af  dem,  som  erklærer  sig  for  at  være  Medlemmer  af  Kirken, 
og  som  siger,  at  de  er  villige  til  at  efterleve  det  aabenbarede 
Ord,  som  er  givet  for  Medlemmernes  aandelige  Udvikling. 

DET  ER  NØDVENDIGT,  AT  MENNESKENE  LÆRER  AT 

GIVE. 

Dersom  der  ikke  i  Livets  Skole  var  sorget  for  dette  Kursus, 
hvor  man  kan  lære  at  give,  vilde  der  være  en  alvorlig  Mangel 
ved  denne  Skole.  Menneskelig  Visdom  har  ikke  været  i  Stand 
til  at  udtænke  et  mere  effektivt  Middel  til  individuel  Ydelse 
til  Samfundets  Behov,  end  Tiendebetalingens  enkle  Plan. 
Enhver  skal  give  et  Beløb,  som  staar  i  Forhold  til  hans  Ind- 
tægter, og  han  skal  give  det  regelmæssigt  og  systematisk. 
Gavmildhedens  Aand  i  Lydighed  til  guddommelig  Befaling 
gør  Tienden  hellig;  og  det  er  ved  Midler,  som  paa  denne 
Maade  er  blevet  helliggjort,  at  Kirkens  materielle  Virksom- 
heder bliver  opretholdt.  Store  Velsignelser  bliver  opnaaelige 
for  alle.  Naar  det  gælder  Herrens  Værk,,  er  Enkens  Ører  lige- 
saa  kærkomne  som  Millionærens  Guldstykker. 

De  Sidste  Dages  Hellige  tror,  at  Tiendesystemet  er  blevet 
oprettet  af  Herren  selv,  for  at  de  skal  efterfølge  det.  Og  de 
regner  det  for  en  Velsignelse,  at  de  saaledes  har  faaet  Til- 
ladelse til  at  være  med  til  at  opfylde  Herrens  Hensigter. 
Under  dette  System  har  Folket  haft  materiel  Fremgang, 
baade  individuelt  og  som  et  Hele.  Det  er  Kirkens  enkle  og 
effektive  Indtægtslov,  og  denne  Lov  er  fra  dens  første  Dag 
blevet  udøvet  paa  den  mest  glimrende  Maade.  Paa  Grund 
af  denne  Lov  er  vi  ikke  tvunget  til  at  foretage  Indsamlinger 
i  religiøse  Moder,  og  den  muliggør  Kundgørelsen  af  Kirkens 
Budskab  gennem  det  trykte  og  talte  Ord,  Bygning  og  Op- 
retholdelse af  Templer,  til  Fordel  baade  for  levende  og  dode, 
og  utallige  andre  Maader  til  at  tjene  Menneskeheden. 

TIENDE  SOM  EN  AFGIFT. 

Der  er  en  betydelig  Forskel  mellem  Tiende  og  andre  Ydelser. 
Selv  om  Efterfølgelsen  af  Tiendeloven  maa  være  frivillig, 
forlanger  Herren  ikke  desto  mindre,  at  de,  som  af  deres  egen 
fri  Vilje  ved  Daab  har  sluttet  en  Pagt  med  ham,  skal  betale 
ham  Tiende.  En  stor  og  meget  almindelig  Fejltagelse  er,  at 
mange  mener,  man  giver  Herren  en  Gave,  naar  man  betaler 
ham  Tiende.  Dette  udtrykker  ikke  den  hele  Sandhed.  Der  er 

sørget  for,  at  hvem  der  maatte  ønske  det,  kan  give  frivillige 
Gaver.  Og  dersom  en  saadan  Gave  bliver  givet  i  Hjertets  Op- 
rigtighed, saa  vil  den  blive  anerkendt,  og  det  vil  blive  regnet 
Giveren  til  Retfærdighed.  Men  saadan  forholder  det  sig  ikke 
med  Tienden.  Tienden  er  snarere  Betaling  af  en  Gæld,  end 
det  er  en  Gave. 

Som  Sagen  stiller  sig  for  mig  personligt,  er  det  ganske,  som 
om  der  havde  været  gjort  en  Kontrakt  mellem  Herren  og 
mig,  og  at  han  ved  denne  Lejlighed  havde  sagt:  »Du  behøver 
mange  Ting  i  denne  Verden  —  Føde,  Klæder  og  Hus  for  din 
Familie  og  dig  selv,  samt  de  Ting,  som  er  nødvendige  for  Vel- 
være, Udvikling  og  sund  Adspredelse.  Du  ønsker  Midler  for  at 
være  i  Stand  til  at  hjælpe  andre  og  derved  opnaa  større  Vel- 
lignelser for  dig  og  dine.  Du  skal  faa  Midlerne  til  at  opnaa 
disse  Ting.  Men  husk,  at  de  er  mine,  og  at  jeg  fordrer  en  Af- 
gift af  dig  for  de  Ting,  jeg  giver  dig.  Men  dit  Liv  vil  ikke 
blive  i  stadig  økonomisk  Fremgang.  Du  vil  have  Tab  saa  vel 
som  Vinding.  Du  vil  have  besværlige  Perioder  saa  vel  som 
fredelige  Tider.  Nogle  Aar  vil  være  Overflødighedens  Aar, 
andre  vil  være  knappe.  Og  nu  —  i  Stedet  for  at  gøre,  som  de 
verdslige  Arbejdsherrer  gør  —  kræve,  at  du  skal  betale  en 
vis  Sum  paa  Forskud,  hvorledes  det  end  maa  gaa  dig,  saa 
skal  du  betale  mig,  ikke  paa  Forskud,  men  naar  du  har  mod- 
taget det;  og  du  skal  betale  mig  i  Forhold  til,  hvad  du  mod- 
tager. Hvis  du  et  Aar  har  rigelige  Indtægter,  kan  du  have 
Raad  til  at  betale  mig  lidt  mere,  og  hvis  det  næste  Aar  giver 
smaa  Indtægter,  skal  du  betale  mig  mindre.  Skulde  det  ske, 
at  du  har  tabt  alt,  saa  du  slet  ingen  Indtægt  har  haft,  saa 
skal  du  ikke  betale  mig  noget.« 

Har  du  nogensinde  fundet  en  Arbejdsgiver  her  paa  Jorden, 
som  var  villig  til  at  gøre  en  saadan  Kontrakt  med  dig?  Naar 
jeg  ser  paa  den  store  Hensynsfuldhed,  som  Herren  har  vist 
mig,  saa  føler  jeg  i  mit  Hjerte,  at  jeg  kunde  næppe  vove  at 
løfte  mine  Øjne  mod  Himmelen,  dersom  jeg  forsøgte  at  be- 
drage ham  for  denne  retfærdige  Afgift. 

TIENDEBETALING  ER  ET  PRIVILEGIUM. 
Bemærk  endvidere,  hvorledes  han  har  sørget  for,  at  den 
ringeste  Mand  og  Kvinde  kan  modtage  af  hans  Velsignelser  i 
Overflod.  Himmelens  Rigdom  er  ikke  reserveret  for  de  rige 
paa  denne  Jord.  Endog  den  allerringeste  kan  være  med  i 
Guds  store  Forbund,  som  er  organiseret  for  at  udføre  hans 
Hensigter,    forkynde    Evangeliet,   bygge   Templer    og    andre 

Bygninger  til  hans  Navns  Ære  og  i  at  gøre  godt  mod  hele 
Menneskeheden. 

Lad  os  ikke  glemme,  at  Dagen  i  Dag  er  Ofringens  Dag,  en 
Dag  for  Tiendebetaling  af  alle,  som  bekender  sig  for  at  være 
Medlemmer  af  Jesu  Kristi  Kirke,  til  hvem  det  Løfte  er  givet, 
at  de  skal  blive  bevarede  paa  Opbrændeisens  Dag,  som  kom- 
mer umiddelbart  før  Kristi  andet  Komme.  (Se  Pagtens  Bog 
64:  23;  sammenlign  Mal.  4.  Kapitel.) 

Naar  alt  kommer  til  alt,  saa  er  den  store  Hovedhensigt  ved 
Oprettelsen  af  Tiendeloven  Udvikling  af  Tiendebetalerens 
Sjæl.  Indtægter  er  nødvendige,  og  for  saa  vidt  som  Penge  er 
nødvendige  for  Udførelsen  af  Kirkens  Arbejde,  kræver  Her- 
ren Penge,  som  er  helliget  paa  Grund  af  Giverens  Tro.  Men 
Velsignelser  over  enhver  Beskrivelse  er  lovet  den,  som 
strengt  efterlever  Tiendeloven,  fordi  Herren  har  be- 
falet  det. 

Spørgsmaal. 

1.  Hvorfor  skal  vi  betale  Tiende? 

2.  Hvem  skal  betale  Tiende? 

3.  Er  Tienden  en  tung  Byrde  eller  en  Velsignelse?  Hvorfor? 


ERINDRE  DIN  MODER! 

Der  findes  intet  Baand  paa  Jorden,  der  er  stærkere  og  øm- 
mere end  det  Baand,  der  binder  Børn  til  deres  Forældre.  Der 
er  noget  helligt  og  guddommeligt  i  denne  Kærlighed,  og  Be- 
falingen i  det  fjerde  Bud  viser  os  ogsaa,  at  denne  Kærlighed 
er  i  fuld  Overensstemmelse  med  Faderens  hellige  Vilje. 

Modernavnet,  som  havde  været  helligt  og  velsignet  fra  Ver- 
dens Begyndelse,  naaede  sin  største  Herlighed,  da  det  blev 
sat  i  Forbindelse  med  Guds  egen  Søn. 

Hvis  der  er  nogen  Gradsforskel  i  den  Kærlighed,  Børnene 
føler  overfor  deres  Fader  og  Moder,  saa  ser  Faderen  helst,  at 
Moderen  faar  den  største  Kærlighed.  Han  ved,  at  hun  har 
gennemgaaet  Sorgens  og  Angstens  Timer,  hvis  Lige  Faderen 
aldrig  har  kendt.  Hun  har  haft  Smerte  og  Frygt,  pinefulde 
Dage  og  angstfulde  Nætter,  men  igennem  alt  har  hendes  Fryd 
og  Belønning  været  hendes  Barn. 

Lad  os  elske  og  højagte  over  alle  andre  Kvinder  den  Kvinde, 
som  Gud  har  valgt  til  at  være  vor  Moder.  Hendes  Omsorg  for 
sine    Børn    slutter    aldrig.    Om    hun    er    gaaet    til    Paradis, 

vaager  hun  fremdeles  over  dem  og  beder  for  dem  og  deres 
Børn.  De  er  en  Del  af  hendes  Kongerige.  Thi  Moderkaldet  er 
en  kongelig  Arv  og  en  evig  Ejendom.  Moderkaldet  er  den 
skønneste  Prydelse,  en  Kvinde  kan  opnaa,  og  Moderkærlig- 
hedens Rigdom  er  saa  stor,  at  hverken  Død  eller  Grav  kan 
udslukke  den. 

Unge  Mand,  elsk  din  Moder!  Hendes  Ansigt  kan  være  furet 
af  Bekymring,  men  hendes  Hjerte  brænder  endnu  af  den 
samme  Kærlighed  til  dig.  Aar  fulde  af  Modgang,  Arbejde  og 
Sygdom  har  maaske  berøvet  hende  hendes  Ungdoms  Frisk- 
hed, men  lig  en  udsprungen  Rose  er  Duften  af  hendes  Éær- 
lighed  rigere,  end  den  var  i  dens  første  Blomstring. 

Unge  Kvinde,  elsk  din  Moder!  Dersom  du  er  gift,  se  til  at 
du  og  din  Mand  elsker  hans  Moder.  Ingen  Mand  er  nogen- 
sinde blevet  en  god  Ægtemand,  uden  at  han  først  var  en  god 
Søn  for  sin  Moder. 

Unge  Mand  og  unge  Kvinde,  brug  alle  eders  Ungdoms 
Kræfter  til  at  gøre  eders  Moders  Alderdom  lys!  Aldrig  vil  I 
være  istand  til  helt  at  betale,  hvad  I  skylder  hende.  Giv 
hende  alle  de  kærlige  Smil  og  ømme  Ord,  som  I  kan,  medens 
hun  endnu  lever. 

Og  selv  om  du  paa  den  Maade  kun  betaler  en  ringe  Del  af 
din  Gæld  til  Moder,  saa  vil  du  modiage  din  Belønning.  Din 
døende  Moders  Læber  vil  fremhviske  en  Bøn  for  dig.  Hele 
Verden  ser  op  til  en  Søn  og  Datter,  som  elsker  sin  Moder. 
Og,  fremfor  alt,  Himmelen  vil  velsigne  dig.  Glædens  Blomster 
vil  vokse  paa  dine  Veje.  Venskab  og  Kærlighed  vil  forskønne 
hele  dit  Liv.  (Fra  »The  Instructor«.) 

